FSK Radviliškis

**Radviliškio futbolo sporto klubas „Radviliškis“** – Lietuvos futbolo klubas iš Radviliškio. Bendradarbiauja su Radviliškio rajono savivaldybės švietimo ir sporto paslaugų centru (ŠSPC).

## Istorija
Nuo 1994 m. egzistavo „Radviliškio Futbolo Klubas“. 2001 – 2009 m. egzistavo „Radviliškio sporto centras“, kurio viena iš veiklos krypčių buvo futbolas. Abi įstaigos turi panašius pavadinimus, bet nepanašu kad susiję su FSK Radviliškiu.

Radviliškio miestą nuo 2006 m. reprezentavo FK „Lokomotyvas“. Tačiau jame žaidė nemažai vilniečių, panevėžiečių, todėl 2014 m. spalio mėn. Radviliškyje buvo įkurtas **futbolo sporto klubas „Radviliškis“**. Klubas buvo oficialiai įregistruotas 2015 m. kovo mėn. Naujam klubui vadovauti ėmėsi Mindaugas Urbonavičius, iki tol dirbęs Radviliškio „Lokomotyvo“ treneriu. FSK deklaravo, kad nori dirbti su miesto jaunimu ir vaikais, o Lokomotyvas ir toliau žaidė šalies Pirmojoje lygoje, remdamasis „legionierių“ pagalba. Tais pačiais metais (2015) FSK Radviliškis debiutavo LFF II lygos, vakarų zonos pirmenybėse. Debiutiniame sezone FSK „Radviliškis“ užėmė penktąją vietą.

2016 metais FSK „Radviliškis“ ėmė bendradarbiauti su Radviliškio rajono savivaldybės švietimo ir sporto paslaugų centru **(ŠSPC)**, šiame sezone komanda buvo pervadinta į „ŠSPC-Radviliškis“. Dalyvavo LFF II lygos, vakarų zonos pirmenybėse. Sėkmingai susiklostė LFF taurės kovos, kuriose pateko net į ketvirtfinalį. 2017 m. klubas žaidė Trečios lygos, Šiaulių regiono pirmenybėse.

2018 m. vadinosi **Radviliškio SC**, tokiu pavadinimu dalyvavo LFF taurės turnyre. ŠAFF III lygos pirmenybėse komanda iškovojo pirmą vietą. „ŠSPC-Radviliškis" net keturiolika kartų šventė pergales ir tik du kartus sužaidė lygiosiomis. Šiame sezone Deividas Dargužas išsiskyrė komandoje rezultatyvumu ir pelnė net 42 įvarčius. Buvo pasiekti futbolui nebūdingi rezultatai: 16:3 sutriuškinta Pakruojo „Kruoja-Kupsc" bei 13:0 Kelmės FK-VJSM.

2019 m. **Radviliškis** žaidė Antros lygos, Vakarų zonoje. Sezonas prasidėjo puikiai ir komanda lyderiavo, tačiau po vasaros pertraukos keletą kartų suklupo ir leido priartėti artimiausiems persekiotojams. Nepaisant kelių nesėkmingų rungtynių, tapo pirmenybių nugalėtojais. Įspūdingiausia pergale tapo 2019 m. rugpjūčio 15 d. rungtynės Radviliškyje, kai šeimininkai nugalėjo varžovus iš Kelmės rezultatu 14-1. Komandos žaidėjas Deividas Dargužas pasižymėjo šiame sezone net 34 įvarčiais.

Nors ir iškovoję teisę kilti į Pirmą lygą, klubas 2020 m. sausio mėn. paskelbė, kad atsisako šios galimybės, ir vėl žais II lygos Vakarų zonoje.

2022 m. licencijavosi Antrai lygai, tačiau licencija nebuvo suteikta. Išimties tvarka radviliškiečiai, rungtyniavo 2022 m. Antroje lygoje. Klubui buvo pritaikytos sankcijos: atimti trys taškai ir skirti įpareigojimai pašalinti nustatytus trūkumus. Įpusėjus pirmenybėms ekipa buvo turnyrinės lentelės apatinėse pozicijose.

2023–2024 m. nebandė licencijuotis į II lygą. 2025 m. pateikė prašymą dalyvauti į Antros lygos B divizione, tačiau vėliau prašymą atsiėmė. 2026 m. gavo leidimą dalyvauti į Antros lygos B divizione.


Radviliškio_ŠSPC_2016.jpeg | Emblema 2016 m.
ŠSPC 2024.png | Radviliškio rajono savivaldybės švietimo ir sporto paslaugų centro (ŠSPC) emblema, 2024 m.
FSK Radviliškis.png|Emblema 2025 m.


## Klubo spalvinė gama
Klubo emblemoje – žirgo motyvas, kuris naudojamas Radviliškio miesto simbolikoje.

Juoda ir geltona spalvos.

## Pagrindiniai remėjai
* Radviliškio rajono savivaldybė
* Radviliškio miesto sporto centras

## Treneris
Nuo pat klubo įkūrimo 2015 metais jam vadovauja Mindaugas Urbonavičius.

## Sudėtis
*Atnaujinta: *

## Sezonai
Plačiau apie tai: Sąrašas:ŠSPC Radviliškio sezonai ir pasiekimai.

|}

## Dalyvavimas LFF taurės turnyre

## Dubleriai
Komandos dublerių komanda debiutavo 2020 m. III lygos Šiaulių zonoje „ŠSPC-Radviliškis B" pavadinimu, ir užėmė trečiąją vietą. Sekančiuose sezonuose LFF varžybose nedalyvavo.

## Salės futbolas
„ŠSPC-Radviliškis" Salės futbolo komanda keletą metų žaidė **LFF futsal I lygos Šiaulių apskrities "A lygos" pirmenybėse**, ir ne vieną kartą  jas laimėjo, tame tarpe ir 2019-2020 m. sezone. 

2020-2021 m. sezone klubas išreiškė norą dalyvauti Lietuvos futsal A lygos varžybose, ir  2-3 d. žaidė atrankos turnyre Prienuose dėl vietos A lygoje. Komanda užėmė pirmąją vietą ir iškovojo teisę dalyvauti Futsal A lygoje.

;FSK Radviliškis futsal sezonai

;FSK Radviliškis B futsal sezonai

### Salės futbolo komandos sudėtis
*Atnaujinta: *

;Vartininkai
:Giedrius Kvedaras
:Aurimas Žirgulis
:Matas Rimkūnas
:Aivaras Rudzitis
;Saugai
:Marius Baziulis
:Rokas Gedminas
:Kristupas Petravičius *(kapitonas)* ⭐
:Edas Romanovas
;Žaidėjai
:Lukas Arlauskas
:Edgaras Balandis
:Darius Basevičius
:Titas Boriavičius ✰
:Laurynas Bratkauskas
:Deividas Dargužas
:Justas Gulbinas
:Agnius Juozapaitis
:Justas Martyšovas ✰
:Mantas Martyšovas
:Donatas Petrauskas
:Gytis Virozerovas
:Nerijus Volkovas
:Mantas Adomėnas
:Arvaldas Augustinaitis
:Klaudijus Bagočius
:Simonas Gailiūnas

* Vyr. treneris – Mindaugas Urbonavičius

⭐–Lietuvos vyrų salės futbolo rinktinę atstovavę žaidėjai

✰–Lietuvos vaikinų iki 19 m. salės futbolo rinktinę atstovavę žaidėjai

## Šaltiniai

## Nuorodos
* SOFASCORE
* Globalsportsarchive
* Radviliškio rajono sporto centras 
* lietuvosfutbolas.lt (2020 m. Antra lyga; Ii etapas)